Вътьо Раковски
Сянка от коси

chitanka.info

Една жена оттука мина

със мокри от дъжда коси —

не бе ни Лора, нито Мина,

но мина тук и разкраси

със сенки градската градина,

а в мене просто възкреси

една отминала година,

която тъй ме извиси.

Къде отиде — аз не зная,

но знам — щом почне да роси,

ще виждам винаги оная

жена със мокрите коси,

която мойта малка стая

с огромна сянка прекоси.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.